ΚΑΝΟΝΙΣΜΟΣ (ΕΚ) αριθ. 455/97 ΤΗΣ ΕΠΙΤΡΟΠΗΣ της 10ης Μαρτίου 1997 για τη θέσπιση των λεπτομερειών εφαρμογής, στον τομέα του γάλακτος και των γαλακτοκομικών προϊόντων, του καθεστώτος που προβλέπεται στην προσωρινή συμφωνία μεταξύ της Κοινότητας και της Δημοκρατίας της Σλοβενίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 410/97 του Συμβουλίου, της 24ης Φεβρουαρίου 1997, περί ορισμένων λεπτομερειών εφαρμογής της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου (1), και ιδίως το άρθρο 1,

Εκτιμώντας:

ότι η προσωρινή συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου, εφεξής ονομαζόμενη «η συμφωνία», που υπεγράφη στις Βρυξέλλες στις 11 Νοεμβρίου 1996 (2), προβλέπει, αναμένοντας την έναρξη ισχύος της ευρωπαϊκής συμφωνίας, την εφαρμογή των διατάξεων της τελευταίας όσον αφορά το εμπόριο και τα εμπορικά θέματα και ότι οι διατάξεις αυτές εφαρμόζονται προσωρινά από την 1η Ιανουαρίου 1997 7

ότι ο κανονισμός (ΕΚ) αριθ. 410/97 θέσπισε καθεστώς μείωσης του ποσοστού των δασμών κατά την εισαγωγή ορισμένων προϊόντων, μεταξύ άλλων στον τομέα του γάλακτος και των γαλακτοκομικών προϊόντων 7 ότι είναι αναγκαίο να θεσπιστούν οι λεπτομέρειες εφαρμογής, για να καταστεί δυνατή η διαχείριση αυτού του καθεστώτος 7 ότι οι λεπτομέρειες αυτές είναι είτε συμπληρωματικές είτε παρεκκλίνουν από τις διατάξεις του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού των γεωργικών προϊόντων (3), όπως τροποποιήθηκε τελευταία από τον κανονισμό (ΕΚ) αριθ. 2402/96 (4) 7

ότι, για να εξασφαλιστεί η ορθή διαχείριση του όγκου των εισαγωγών, πρέπει, αφενός, να συνοδεύεται η αίτηση για χορήγηση πιστοποιητικού εισαγωγής από τη σύσταση εγγυήσεως και, αφετέρου, να καθοριστούν ορισμένοι όροι σχετικά με την υποβολή των αιτήσεων για τη χορήγηση πιστοποιητικών 7 ότι πρέπει, επίσης, να προβλεφθεί η κλιμάκωση όλων των καθορισθέντων ποσών κατά τη διάρκεια του έτους, και να καθοριστεί η διαδικασία χορήγησης πιστοποιητικών καθώς και η διάρκεια ισχύος τους 7

ότι πρέπει να εξασφαλιστεί κυρίως η πρόσβαση όλων των εισαγωγέων της Κοινότητας και η απρόσκοπη εφαρμογή, του μειωμένου ποσοστού δασμών για όλες τις εισαγωγές των εν λόγω προϊντων σε όλα τα κράτη μέλη, μέχρι να διατεθούν οι προβλεπόμενες ποσότητες 7 ότι πρέπει να ληφθούν τα αναγκαία μέτρα για να εξασφαλιστεί η από κοινού αποτελεσματική διαχείριση αυτών των ποσοτήτων 7 ότι, λόγω κινδύνου κερδοσκοπίας κυρίως, η πρόσβαση των συναλασσόμενων στο εν λόγω καθεστώς εξαρτάται από την τήρηση των προαναφερόμενων όρων 7 ότι ο τρόπος αυτός διαχείρισης απαιτεί τη στενή συνεργασία μεταξύ των κρατών μελών και της Επιτροπής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε εισαγωγή στην Κοινότητα, η οποία πραγματοποιείται στα πλαίσια του καθεστώτος που προβλέπεται στο άρθρο 15 παράγραφος 2 της συμφωνίας με τη Σλοβενία, γαλακτοκομικών προϊντων που υπάγονται στους κωδικούς που αναφέρονται στο παράρτημα Ι, υπόκειται στην προσκόμιση πιστοποιητικού εισαγωγής που ζητείται και εκδίδεται σύμφωνα με τους όρους του παρόντος κανονισμού.

Οι ποσότητες των προϊόντων που απολαύουν αυτού του καθεστώτος, καθώς και το μειωμένο ποσοστό δασμών, εμφαίνονται στο εν λόγω παράρτημα Ι.

Άρθρο 2

Από την 1η Ιανουαρίου 1997 (εκτός των τυριών που υπάγονται στον κωδικό ΣΟ 0406 90), οι ποσότητες που αναγράφονται στο παράρτημα Ι κλιμακώνονται κατά τη διάρκεια του έτους ως εξής:

- 25 % κατά τη διάρκεια της περιόδου από 1ης Ιανουαρίου έως 31 Μαρτίου,

- 25 % κατά τη διάρκεια της περιόδου από 1ης Απριλίου έως 30 Ιουνίου,

- 25 % κατά τη διάρκεια της περιόδου από 1ης Ιουλίου έως 30 Σεπτεμβρίου,

- 25 % κατά τη διάρκεια της περιόδου από 1ης Οκτωβρίου έως 31 Δεκεμβρίου.

Από τη 1η Ιανουαρίου 1997, οι ποσότητες που αναγράφονται στο παράρτημα Ι για τα τυριά που υπάγονται στον κωδικό ΣΟ 0406 90 κλιμακώνεται κατά τη διάρκεια του έτους ως εξής:

- 50 % κατά την περίοδο από 1ης Ιανουαρίου έως 30 Ιουνίου,

- 50 % κατά τη διάρκεια της περιόδου από 1ης Ιουλίου έως 31 Δεκεμβρίου.

Άρθρο 3

Τα πιστοποιητικά εισαγωγής που προβλέπονται στο άρθρο 1 υπόκεινται στους ακόλουθους κανόνες:

α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή υποβολής της αίτησης, μπορεί να αποδείξει, εφόσον γίνεται αποδεκτό από τις αρμόδιες αρχές των κρατών μελών, ότι ασκεί τουλάχιστον κατά τους τελευταίους δώδεκα μήνες εμπορική δραστηριότητα στον τομέα του κρέατος πουλερικών ή στον τομέα των αυγών 7 εντούτοις, καταστήματα λιανικής πώλησης ή εστιατόρια τα οποία πωλούν τα προϊόντα τους στους τελικούς καταναλωτές, αποκλείονται των οφελημάτων του εν λόγω καθεστώτος 7

β) η αίτηση για τη χορήγηση πιστοποιητικού μπορεί να περιλαμβάνει μόνον μία από τις ομάδες των κωδικών ΣΟ που αναφέρονται στο παράρτημα Ι του παρόντος κανονισμού.

Η αίτηση για τη χορήγηση πιστοποιητικού πρέπει να αφορά τουλάχιστον ένα τόνο και κατ' ανώτατο όριο το 25 % της διαθέσιμης ποσότητας της αντίστοιχης ομάδας, για την περίοδο που ορίζεται στο άρθρο 2 για την οποία κατατέθηκε η αίτηση γαι τη χορήγηση πιστοποιητικού 7

γ) η αίτηση για τη χορήγηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής 7 το πιστοποιητικό δημιουργεί την υποχρέωση να γίνει εισαγωγή από την αναφερόμενη χώρα 7

δ) η αίτηση πιστοποιητικού περιλαμβάνει στη θέση 20 μία από τις ακόλουθες ενδείξεις:

- Reglamento (CE) n° 455/97

- Forordning (EF) nr. 455/97

- Verordnung (EG) Nr. 455/97

- Κανονισμός (ΕΚ) αριθ. 455/97

- Regulation (EC) No 455/97

- Rθglement (CE) n° 455/97

- Regolamento (CE) n. 455/97

- Verordening (EG) nr. 455/97

- Regulamento (CE) nΊ 455/97

- Asetus (EY) N:o 455/97

- Fφrordning (EG) nr 455/97.

ε) το πιστοποιητικό περιλαμβάνει στη θέση 24 μία από τις ακόλουθες ενδείξεις:

- Reducciσn del derecho de aduana establecida en el Reglamento (CE) n° 455/97

- Nedsζttelse af toldsatsen, jf. forordning (EF) nr. 455/97

- Zollermδίigung gemδί der Verordnung (EG) Nr. 455/97

- Μείωση του δασμού όπως προβλέπεται από τον κανονισμό (ΕΚ) αριθ. 455/97

- Duty rate reduced in accordance with Regulation (EC) No 455/97

- Rιduction du taux de droit de douane prιvue par le rθglement (CE) n° 455/97

- Riduzione del dazio doganale a norma del regolamento (CE) n. 455/97

- Douanerecht verlaagd overeenkomstig Verordening (EG) nr. 455/97

- Reduηγo da taxa de direito aduaneiro prevista no Regulamento (CE) nΊ 455/97

- Vδhennetty tullimaksu asetuksen (EY) N:o 455/97 mukaisesti

- Nedsδttning av tullsatsen enligt fφrordning (EG) nr 455/97.

Άρθρο 4

1. Οι αιτήσεις για τη χορήγηση πιστοποιητικών υποβάλλονται μόνον κατά το πρώτο δεκαήμερο κάθε περιόδου που ορίζεται στο άρθρο 2.

Εντούτοις, για τις ποσότητες που είναι διαθέσιμες για τις δύο πρώτες περιόδους του 1997 που αναφέρονται στο άρθρο 2 πρώτο εδάφιο, καθώς και για τις ποσότητες τυριών που υπάγονται στον κωδικό ΣΟ 0406 90 που είναι διαθέσιμες για την πρώτη περίοδο του 1997 που αναφέρεται στο άρθρο 2 δεύτερο εδάφιο, οι αιτήσεις χορηγήσεως πιστοποιητικών μπορούν να κατατεθούν μόνο κατά τις πρώτες δέκα ημέρες αρχής γενομένης από την 1η Απριλίου 1997.

2. Οι αιτήσεις για τη χορήγηση πιστοποιητικών γίνονται δεκτές μόνον εφόσον ο αιτών δηλώνει εγγράφως ότι, για την τρέχουσα περίοδο, δεν έχει υποβάλει και αναλαμβάνει την υποχρέωση να μην υποβάλει άλλες αιτήσεις όσον αφορά το ίδιο προϊόν ανά κωδικό στο κράτος μέλος στο οποίο έχει υποβληθεί η αίτηση ούτε σε άλλα κράτη μέλη 7 σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων που αφορούν προϊόντα της ίδιας ομάδας, καμία αίτησή τους δεν γίνεται αποδεκτή.

3. Τα κράτη μέλη ανακοινώνουν στην Επιτροπή, την τρίτη εργάσιμη ημέρα από εκείνη του τέλους της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στο παράρτημα Ι. Η ανακοίνωση αυτή περιλαμβάνει τον κατόλο των αιτούντων καθώς και τις ποσότητες που ζητούνται ανά κωδικό ΣΟ. Όλες οι ανακοινώσεις, συμπεριλαμβανομένων και των ανακοινώσεων «ουδέν», πραγματοποιούνται με τέλεξ ή με τέλεφαξ την αναφερόμενη εργάσιμη ημέρα συμπληρώνοντας, στην περίπτωση που δεν έχει υποβληθεί καμία αίτηση, το έντυπο που περιλαμβάνεται στο παράρτημα ΙΙ και, στην περίπτωση κατά την οποία έχουν υποβληθεί αιτήσεις, τα έντυπα που περιλαμβάνονται στα παραρτήματα ΙΙ και ΙΙΙ του παρόντος κανονισμού.

4. Η Επιτροπή αποφασίζει το ταχύτερο δυνατόν τον τρόπο με τον οποίο μπορεί να δοθεί συνέχεια στις αιτήσεις που αναφέρονται στο άρθρο 3.

Εάν οι ποσότητες για τις οποίες τα πιστοποιητικά που έχουν αιτηθεί υπερβαίνουν ανά κωδικό τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης των αιτούμενων ποσοτήτων. Εάν η ποσότητα που προκύπτει από την εφαρμογή αυτού του ποσοστού θεωρείται ανεπαρκής από τον αιτούνται, ο τελευταίος μπορεί να αρνηθεί τη χρήση του πιστοποιητικού. Στην περίπτωση αυτή ανακοινώνει την απόφασή του στην αρμόδια αρχή εντός προθεσμίας τριών ημερών μετά τη δημοσίευση της αποφάσεως που αναφέρεται στο προηγούμενο εδάφιο, ο οποίος αμέσως διαβιβάζει στην Επιτροπή τα στοιχεία που αφορούν αυτή την άρνηση.

Εάν η συνολική ποσότητα για την οποία έχουν υποβληθεί αιτήσεις είναι χαμηλότερη ανά κωδικό από τη διαθέσιμη ποσότητα, η Επιτροπή καθορίζει την εναπομείνουσα ποσότητα που προστίθεται στη διαθέσιμη ποσότητα της επόμενης περιόδου.

5. Τα πιστοποιητικά εκδίδονται το ταχύτερο δυνατόν μετά τη λήψη αποφάσεως από την Επιτροπή.

Άρθρο 5

Κατ' εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, η ισχύς των πιστοποιητικών εισαγωγής είναι 60 ημέρες από την ημερομηνία της πραγματικής του έκδοσης.

Ωστόσο, η διάρκεια ισχύος των πιστοποιτικών δεν μπορεί να υπερβαίνει την ημερομηνία της 31ης Δεκεμβρίου του έτους έκδοσης.

Τα πιστοποιητικά εισαγωγής που εκδίδονται με βάση τον παρόντα κανονισμό δεν μεταβιβάζονται.

Άρθρο 6

Οι αιτήσεις για χορήγηση πιστοποιητικών εισαγωγής συνοδεύονται από τη σύσταση εγγυήσεως 36 Ecu ανά 100 χιλιόγραμμα για όλα τα προϊόντα που αναφέρονται στο άρθρο 1.

Άρθρο 7

Με την επιφύλαξη των διατάξεων του παρόντος κανονισμού εφαρμόζονται οι διατάξεις του κανονισμού (ΕΟΚ) αριθ. 3719/88.

Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγόμενη με βάση τον παρόντα κανονισμό ποσότητα δεν μπορεί να υπερβαίνει εκείνην που αναφέρεται στις θέσεις 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στη στήλη 19 του εν λόγω πιστοποιητικού.

Άρθρο 8

Τα προϊόντα τίθενται σε ελεύθερη εμπορία κατόπιν υποβολής πιστοποιητικού κυκλοφορίας EUR.1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που επισυνάπτεται στην προσωρινή συμφωνία με την εν λόγω χώρα.

Άρθρο 9

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 4. 3. 1997, σ. 5.

(2) ΕΕ αριθ. L 344 της 31. 12. 1996, σ. 3.

(3) ΕΕ αριθ. L 331 της 2. 12. 1988, σ. 1.

(4) ΕΕ αριθ. L 327 της 18. 12. 1996, σ. 14.

ΠΑΡΑΡΤΗΜΑ Ι

ΠΡΟΪΟΝΤΑ ΠΟΥ ΚΑΤΑΓΟΝΤΑΙ ΑΠΟ ΤΗ ΣΛΟΒΕΝΙΑ

Μείωση του δασμού κατά 80 %

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Εφαρμογή του κανονισμού (ΕΚ) αριθ. 455/97

>ΑΡΧΗ ΓΡΑΦΗΚΟΥ>

(Σελίδα / )

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ VI/D/1 - ΤΟΜΕΑΣ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ

ΑΙΤΗΣΗ ΓΙΑ ΤΗ ΧΟΡΗΓΗΣΗ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ ΜΕ ΜΕΙΩΜΕΝΟ ΠΟΣΟΣΤΟ ΔΑΣΜΟΥ . . . . . . . . . . ΤΡΙΜΗΝΟ 199

Ημερομηνία:

Κράτος μέλος: Κανονισμός (ΕΚ) αριθ. . . . . /97 της Επιτροπής

Αποστολέας:

Υπεύθυνος:

Τηλέφωνο:

Τέλεφαξ:

Αριθμός σελίδων:

Αύξων αριθμός των αιτήσεων:

Αιτούμενη συνολική ποσότητα (σε τόνους):

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙΙ

Εφαρμογή του κανονισμού (ΕΚ) αριθ. 455/97

>ΑΡΧΗ ΓΡΑΦΗΚΟΥ>

(Σελίδα / )

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ VI/D/1 - ΤΟΜΕΑΣ ΤΟΥ ΓΑΛΑΚΤΟΣ ΚΑΙ ΤΩΝ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ

ΑΙΤΗΣΗ ΓΙΑ ΤΗ ΧΟΡΗΓΗΣΗ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ ΜΕ ΜΕΙΩΜΕΝΟ ΠΟΣΟΣΤΟ ΔΑΣΜΟΥ / . . . ΤΡΙΜΗΝΟ 199

Αύξων αριθμός: Κράτος μέλος:

Κωδικός ΣΟ Αριθ. Αιτών (όνομα και διεύθυνση) Ποσότητα (σε τόνους)

Σύνολο σε τόνους ανά αύξοντα αριθμό . . . . . . . . . . . .

>ΤΕΛΟΣ ΓΡΑΦΗΚΟΥ>